**ПРОЕКТ НА ДОГОВОР!**

**ДОГОВОР ЗА УСЛУГА**

**№** ............../........................................

Днес,……................... 2020 г., в гр. Симеоновград, между:

**1. ОБЩИНА СИМЕОНОВГРАД,** ЕИК (по БУЛСТАТ) 000903729 с административен адрес: гр. Симеоновград, пл. „Шейновски“ № 3, представлявана от **Милена Георгиева Рангелова** – кмет на Община Симеоновград и **Антоанета Димитрова Трифонова**- Директор на дирекция „ФСД“, гл.счетоводител – лице с правото на втори подпис, наричан за краткост в договора „**ВЪЗЛОЖИТЕЛ**”,

и

.............................................**,** ЕИК ................................, със седалище и адрес на управление: ...................., ул. ..................................... № .............., представлявано от ......................................., наричано по-долу **ИЗПЪЛНИТЕЛ,**

в съответствие с резултатите от проведена обществена поръчка чрез събиране на оферти с обява, се сключи настоящия договор за възлагане на обществена поръчка с предмет: „Предоставяне на услуги със строителна техника по почистване на локални замърсявания и/или нерегламентирани сметища на територията на Община Симеоновград”, като страните се споразумяха, както следва:

**І. ПРЕДМЕТ НА ДОГОВОРА.**

**Чл.1.** (1) ВЪЗЛОЖИТЕЛЯТ възлага, а ИЗПЪЛНИТЕЛЯ приема да предоставя услуги със строителна техника по почистване на локални замърсявания и/или нерегламентирани сметища на територията на Община Симеоновград, съгласно изискванията на ВЪЗЛОЖИТЕЛЯ и Техническата и Ценова оферта на ИЗПЪЛНИТЕЛЯ **-** неразделна част от настоящия договор.

**(2)** При изпълнението на договора ИЗПЪЛНИТЕЛЯТ ще ползва следните подизпълнители: ....................................., като делът им на участие е ......%, като ще осъществяват следното:.........................................................................................[[1]](#footnote-1)

**(3)** ИЗПЪЛНИТЕЛЯТ следва да сключи договор/договори за подизпълнение с посочените в офертата му подизпълнители в срок от 3 (три) дни от сключване на настоящия договор и да предостави оригинален екземпляр на възложителя в 3-дневен срок.[[2]](#footnote-2)

**Чл. 2.** Изпълнението на услугите, предмет на договора се възлага с отправен от ВЪЗЛОЖИТЕЛЯ към ИЗПЪЛНИТЕЛЯ писмен документ (възлагателно писмо).

**Чл. 3.** Възлагателното писмо по предходния член следва да съдържа минимум следната информация:

1. Конкретизиране на конкретната територия (местонахождение, вид замърсяване), по отношение на която Възложителят изисква от Изпълнителя почистване, предмет на договора.
2. Определен от Възложителя срок, не по-кратък от три работни дни, в който Изпълнителят се задължава да стартира почистването.

**II. СРОК**

**Чл. 4.** **(1)** Настоящият договор влиза в сила от датата на подписването му и е със срок на действие 12 месеца или до достигане на максималния финансов ресурс от 60 000 лв. (първата от двете дати).

 **(2)** Срокът за извършване на почистването на конкретна територия се договаря допълнително между ВЪЗЛОЖИТЕЛЯ и ИЗПЪЛНИТЕЛЯ съобразно обема на замърсяването

**(3)** Срокът по ал. 2 може да бъде спрян поради:

1. Неблагоприятни метеорологични условия *-* валежи от дъжд, сняг, мъгли, ниски температури, вятър и др.

1. Отказан достъп на ИЗПЪЛНИТЕЛЯ до територията от оправомощени лица или институции.
2. Технологично необходимото време за изпълнение на непредвидени работи.

**III. ВЪЗНАГРАЖДЕНИЕ И НАЧИН НА ПЛАЩАНЕ**

**Чл. 5. (1)** Общата стойност за изпълнение на настоящия договор е в размер до 60 000 /шестдесет хиляди/ лева без ДДС или 72 000.00 /седемдесет и две хиляди/ лева с ДДС**.** Възложителят не се ангажира да възложи услуга по настоящия договор до максималния финансов ресурс от 60 000 лв., а ще заплати на изпълнителя сума за реално извършена работа по единични цени определени по-долу.

 **(2)** Ценообразуването ще се извършва, съгласно посочените в ценовото предложение ед. цени за МСМ на видовете строителна техника, както следва:

- Услуга с багер - …………… лв./машиносмяна;

- Услуга със булдозер – …………… лв./машиносмяна;

- Услуга с фадрома – ……… лв./машиносмяна;

 **(3)** Посочените в ал. 2 цени са окончателни и не подлежи на промяна през целия период на действие на договора, освен в предвиденото в чл. 116 от ЗОП.

**(4)** В цената на МС. за механизацията се включват всички разходи на ИЗПЪЛНИТЕЛЯ за извършване на услугата по почистването на замърсяванията, в т.ч. разходи за труд, за транспорт от и до определената територия, за гориво, амортизационни разходи, печалба и др. присъщи разходи за услугата.

 **Чл. 6.** **(1)** Плащанията по настоящия договор се извършват по банков път, в срок до 15 работни дни след представяне от страна на ИЗПЪЛНИТЕЛЯ на двустранно подписан/и протокол/и за приемане на извършените услуги от упълномощени от ВЪЗЛОЖИТЕЛЯ и ИЗПЪЛНИТЕЛЯ лица и фактура-оригинал, в която задължително се посочва номера на настоящия договор.

 **(2)** В Протокола по ал. 1 задължително се посочва местонахождението на почистената територия, обема на почистените и извозени отпадъци, използваната строителна механизация, МСМ и километрите до депото.

**(3)** Когато ИЗПЪЛНИТЕЛЯТ е сключил договор/договори за подизпълнение, ВЪЗЛОЖИТЕЛЯТ извършва окончателно плащане към него, след като бъдат представени доказателства, че ИЗПЪЛНИТЕЛЯТ е заплатил на подизпълнителя/ подизпълнителите за изпълнените от тях работи. В тази хипотеза срокът по ал.1 започва да тече след представянето на доказателствата и фактура.[[3]](#footnote-3)

**ІV. ФИНАНСИРАНЕ И ГАРАНЦИЯ ЗА ИЗПЪЛНЕНИЕ**

**Чл. 7.** Финансирането на договора е съгласно предвидени средства в бюджета на Община Симеоновград.

**Чл. 8. (1)** При подписването на този договор ИЗПЪЛНИТЕЛЯТ представя документ за внесена гаранция за изпълнение на договора във вид на парична сума в размер на 2 % от стойността по чл. 5, ал.1, без ДДС, на стойност 1200 (две хиляди) лв. или представя оригинал на безусловна и неотменяема банкова гаранция или застраховка, издадена в полза на ВЪЗЛОЖИТЕЛЯ, със срок на валидност - не по-малко от 30 (тридесет) дни след изтичане на срока по чл. 4, ал. 1 от договора.

**(2)** ВЪЗЛОЖИТЕЛЯТ освобождава и връща/възстановява гаранцията за изпълнение, в срок до 15 (петнадесет) дни от изтичането на договора.

1. ВЪЗЛОЖИТЕЛЯТ задържа и се удовлетворява от гаранцията, когато ИЗПЪЛНИТЕЛЯТ не изпълнява някое от задълженията си по договора, изпълнението е забавено или некачествено или не съответства на изискванията на ВЪЗЛОЖИТЕЛЯ, както и в изрично посочените в договора случаи. ВЪЗЛОЖИТЕЛЯТ има право да усвои сумата от гаранцията, без това да го лишава от правото да търси реално изпълнение, неустойка и/или обезщетение за претърпените вреди и пропуснатите ползи.

**(4)** Гаранцията за изпълнение не се освобождава от ВЪЗЛОЖИТЕЛЯ, ако в процеса на изпълнение на договора е възникнал спор между страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранцията за изпълнение.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ.**

**Чл.9.** ВЪЗЛОЖИТЕЛЯ е длъжен:

1. Да оказва на ИЗПЪЛНИТЕЛЯ необходимото съдействие за изпълнението на възложената работа;

2. Да приеме работата, ако отговаря на изискванията на ВЪЗЛОЖИТЕЛЯ и е извършена с добро качество.

3. Да заплаща на ИЗПЪЛНИТЕЛЯза обемите извършено дейности, съгласно условията на настоящия договор.

**Чл.10.** ВЪЗЛОЖИТЕЛЯТ има право:

1. Да оказва текущ контрол по изпълнението на работата, като неговите указания са задължителни за ИЗПЪЛНИТЕЛЯ.

2.Да иска от ИЗПЪЛНИТЕЛЯ да извърши работата без отклонение от възлагането и в срок.

**Чл.11.** Ако при приемане на изпълнените дейности се установи, че са налице недостатъци, ВЪЗЛОЖИТЕЛЯ разполага алтернативно с една от следните възможности:

1. Да определи подходящ срок, в който ИЗПЪЛНИТЕЛЯТ да изпълни дейността с добро качество, отговарящо на изискванията му.

2. Да отстрани сам недостатъците за сметка на ИЗПЪЛНИТЕЛЯ и да намали съответно неговото възнаграждение.

**Чл.12. (1)** ВЪЗЛОЖИТЕЛЯТ не носи отговорност за:

1. Смърт или злополука на каквото и да било физическо лице възникнала при пътно-транспортни или други произшествия, възникнали като пряко следствие от действия, бездействия или некачествено извършени от ИЗПЪЛНИТЕЛЯ работи за времето, през което този договор е в сила;

2. Загуба или нанесена вреда на каквото и да било имущество, възникнала при пътно-транспортни или други произшествия, възникнали като пряко следствие от действия, бездействия или некачествено извършени от ИЗПЪЛНИТЕЛЯ работи за времето, през което този договор е в сила.

**(2)** ВЪЗЛОЖИТЕЛЯТ не носи отговорност за действия или бездействия на ИЗПЪЛНИТЕЛЯ, в резултат на които възникнат:

1. Смърт или злополука, на което и да било физическо лице, осъществяващо дейности, свързани с възложеното по настоящия договор;

2. Загуба или нанесена вреда на каквото и да било имущество в следствие изпълнение предмета на договора през времетраенето на осъществяването на възложеното.

**VI. ПРАВА И ЗАДЪЛЖЕНИЯ НА ИЗПЪЛНИТЕЛЯ.**

**Чл. 13. ИЗПЪЛНИТЕЛЯТ** се задължава:

1. Да изпълнява дейността, описана в чл.1 от настоящия договор, при спазване на указанията, дадени от ВЪЗЛОЖИТЕЛЯ и с изискуемото качество.

2. Да осигури със свои сили и средства необходимите за изпълнение на договора инвентар, техника и механизация;

3. Да изпълнява дейността с технически изправна строителна техника и механизация;

4. Да отговаря изцяло за всички дейности по изпълнение предмета на договора. Той възстановява за своя сметка всички щети причинени от ангажираните от него работници, специалисти и трети лица;

5. Да предостави на представители на ВЪЗЛОЖИТЕЛЯ възможност да извърши контрол по изпълнението на работите на обекта;

6. Своевременно да информира ВЪЗЛОЖИТЕЛЯ за всички пречки, възникнали при и/или по повод изпълнението на договора, както и да представя текуща информация, изисквана от ВЪЗЛОЖИТЕЛЯ;

7. Да отстрани за своя сметка, без допълнително заплащане и без промяна на договорните цени, всички допуснати слабости по изпълнените от него дейности, констатирани от ВЪЗЛОЖИТЕЛЯ.

8. ИЗПЪЛНИТЕЛЯТ извършва всички необходими действия, насочени към изпълнение предмета на договора с грижата на добър стопанин и в защита интересите на ВЪЗЛОЖИТЕЛЯ.

**Чл. 14. ИЗПЪЛНИТЕЛЯТ** има право:

1. Да иска от **ВЪЗЛОЖИТЕЛЯ** необходимото съдействие, когато това е необходимо за изпълнение на услугата.

2. Да получава възнаграждение за извършваната от него услуга по реда и при условията на настоящия договор.

**VII. КОНТРОЛ ПО ИЗПЪЛНЕНИЕ НА ДОГОВОРА. САНКЦИИ.**

**Чл.15.** ВЪЗЛОЖИТЕЛЯТ и/или упълномощени от него лица извършват контрол (превантивен, текущ и последващ) върху изпълнението на договора.

**Чл.16**. При неизпълнение на възложените дейности или при лошо и некачествено изпълнение на услугата по почистване, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 20% от стойността на възложената конкретна работа.

**VIII. ПРЕКРАТЯВАНЕ НА ДОГОВОРА.**

**Чл.17**. Настоящият договор се прекратява:

* по взаимно съгласие на страните;
* с изтичане на срока и/или при изчерпване на стойността по чл. 5, ал. 1, което събитие възникне първо;
* при прекратяване на дейността или обявяването в ликвидация на ИЗПЪЛНИТЕЛЯ;
* едностранно от ИЗПЪЛНИТЕЛЯ с тримесечно писмено предизвестие при доказана невъзможност да изпълнява договора;
* ВЪЗЛОЖИТЕЛЯТ може по всяко време едностранно, без предизвестие, да прекрати договора, ако ИЗПЪЛНИТЕЛЯТ използва подизпълнител, без да е декларирал това в офертата си, или използва подизпълнител, който е различен от този, посочен в офертата му.[[4]](#footnote-4)

**Чл.18.** ВЪЗЛОЖИТЕЛЯТ може да прекрати едностранно без предизвестие Договора чрез писмено уведомление до ИЗПЪЛНИТЕЛЯ от датата на изпращането му при следните условия:

1. Ако в резултат на обстоятелства възникнали след сключването му, ВЪЗЛОЖИТЕЛЯ не е в състояние да изпълни своите задължения. В този случай ИЗПЪЛНИТЕЛЯТ има право на съответната част от уговореното възнаграждение – съгласно приемането на съответна част от извършените работи;

2. В случай на никакво, лошо или частично изпълнение на поетите от ИЗПЪЛНИТЕЛЯ задължения в Договора два или повече пъти. Това се установяват с протокол, съставен от ВЪЗЛОЖИТЕЛЯ или упълномощени от него лица.. В този случай ВЪЗЛОЖИТЕЛЯТ има право да задържи внесената гаранция за изпълнение на договора и да търси неустойка независимо от това по чл.16;

**Чл.19.** Всяка от страните запазва правото си да търси по съдебен ред обезщетение за вреди, когато действително причинената вреда е по-голяма от уговорената в настоящия договор неустойка.

**IX. ОБЩИ.**

**Чл. 20**. Всички съобщения, предизвестия и нареждания, свързани с изпълнението на този договор и разменяни между ВЪЗЛОЖИТЕЛЯ и ИЗПЪЛНИТЕЛЯ са валидни, когато са изпратени по пощата (с обратна разписка), факс на адреса на съответната страна или предадени чрез куриер, срещу подпис на приемащата страна.

**Чл. 21**. Всички спорове по този договор ще се уреждат чрез преговори между страните, а при липса на съгласие те се отнасят за решаване от компетентния съд в Република България.

**Чл. 22**. За всички неуредени в този договор въпроси се прилагат разпоредбите на Закона за задълженията и договорите и нормативните актове, регламентиращи тази материя.

**Чл. 23**. Всяка от страните по настоящия договор се задължава да не разпространява информация за другата страна, станала й известна при или по повод изпълнението на договора.

**Чл. 24.** Настоящият договор може да бъде изменян при наличие обстоятелства по чл.116 от Закона за обществените поръчки.

**Чл. 25**. Отговорни технически лица за изпълнение на договора:

От страна на ВЪЗЛОЖИТЕЛЯ е: ...................................................................

От страна на ИЗПЪЛНИТЕЛЯе ..................................., тел. .................................

 **Приложения:**

1. Оферта на ИЗПЪЛНИТЕЛЯ.

Настоящият договор се състави, подписа и подпечата в четири еднообразни екземпляра – три за **ВЪЗЛОЖИТЕЛЯ** и един за **ИЗПЪЛНИТЕЛЯ**.

**ВЪЗЛОЖИТЕЛ:……………… ИЗПЪЛНИТЕЛ:**

**КМЕТ НА ………………**

**СИМЕОНОВГРАД**

**/Милена Рангелова/ /…………………………/**

**ГЛ. СЧЕТОВОДИТЕЛ**

**(.................................................)**

**/Антоанета Трифонова/**

1. Само ако е приложимо, в противен случай се изтрива [↑](#footnote-ref-1)
2. Само ако е приложимо, в противен случай се изтрива [↑](#footnote-ref-2)
3. Само ако е приложимо, в противен случай се изтрива [↑](#footnote-ref-3)
4. Ако е приложимо [↑](#footnote-ref-4)